Mestská časť Bratislava-Petržalka

Z Á S A D Y

kontrolnej činnosti v podmienkach

samosprávy mestskej časti

Bratislava-Petržalka

Novelizované uznesením Miestneho zastupiteľstva 
mestskej časti Bratislava-Petržalka
č.  527 dňa 9. marca 2010

Bratislava-Petržalka 2004

Z Á S A D Y

kontrolnej  činnosti  v podmienkach samosprávy mestskej časti
Bratislava-Petržalka

Miestne zastupiteľstvo mestskej časti Bratislava-Petržalka v súlade s § 18e, ods. 1., zákona SNR č. 369/1990 Zb., o obecnom zriadení, v znení neskorších predpisov a článku 32, ods.10, Štatútu hlavného mesta Slovenskej republiky Bratislavy v spojení s § 29, zákona č. 377/1990 Zb., o hlavnom meste Slovenskej republiky Bratislave, v znení neskorších predpisov schvaľuje na zabezpečenie kontrolnej činnosti tieto „Zásady kontrolnej činnosti v podmienkach samosprávy mestskej časti Bratislava-Petržalka“.

Čl. 1
Základné ustanovenia

(1) Zásady kontrolnej činnosti v podmienkach  samosprávy mestskej časti Bratislava–Petržalka (ďalej len „zásady“) upravujú základné zásady, ciele a spôsob kontroly vykonávanej podľa zákona a osobitných predpisov (napr. zákon č. 502/2001 Z.z., zákon č. 303/1995 Z.z. v znení neskorších predpisov) a kontrolu dodržiavania hospodárnosti, efektívnosti a účinnosti pri nakladaní s verejnými prostriedkami v podmienkach samosprávy mestskej časti Bratislava-Petržalka.(ďalej len „mestská časť“).

Čl. 2
Obsah a zameranie kontrolnej činnosti

(1)  Kontrolou sa rozumie súhrn činností, ktorými sa v súlade so zákonom a osobitnými predpismi (napr. zákon č. 502/2001 Z.z., zákon č. 303/1995 Z.z. v znení neskorších predpisov) overuje :

a.)	Dodržiavanie všeobecne záväzných právnych predpisov (napr. zákon č. 502/2001 Z.z., zákon č. 303/1995 Z.z. v znení neskorších predpisov, zákon č. 119/1992 Zb., v znení neskorších predpisov zákon č. 263/1999 Z.z.) pri hospodárení s verejnými prostriedkami.
b.)	Dodržiavanie hospodárnosti, efektívnosti a účelnosti pri hospodárení s verejnými prostriedkami.
c.)	Dostupnosť, správnosť a úplnosť informácií o vykonávaných finančných operáciách s verejnými prostriedkami.
d.)	Splnenie opatrení prijatých na nápravu nedostatkov zistených kontrolou a na odstránenie príčin ich vzniku.

(2)  Kontrolnou činnosťou sa rozumie kontrola zákonnosti, účelnosti, hospodárnosti a efektívnosti pri hospodárení a nakladaní s majetkom a majetkovými právami mestskej časti, ako aj s majetkom, ktorý mestská časť užíva podľa osobitných predpisov (zákon NR SR č. 278/1993 Z.z. o správe majetku štátu, v znení neskorších predpisov), kontrolu príjmov a výdavkov mestskej časti, kontrolu vybavovania sťažností podľa zákona NR SR č. 152/1998 Z.z., o sťažnostiach, a petícií podľa zákona NR SR č. 85/1990 Zb. o petičnom práve, v znení zákona č. 242/1998 Z.z., ako aj kontrolu dodržiavania všeobecne záväzných právnych predpisov vrátane nariadení mestskej časti, kontrolu plnenia uznesení miestneho zastupiteľstva, kontrolu dodržiavania interných predpisov mestskej časti a kontrolu plnenia ďalších úloh ustanovených osobitnými predpismi, (napr. § 32a zákona NR SR č. 303/1995 Z.z., o rozpočtových pravidlách, v znení neskorších predpisov, § 11, ods.2, písm. h, zákona NR SR č. 302/2001 Z.z., o samospráve vyšších územných celkov, v znení neskorších predpisov, § 11, ods. 4, písm. l, zákona NR SR č. 369/1990 Zb., o obecnom zriadení, v znení neskorších predpisov).

Čl. 3 
Orgány kontroly
(1)  Hlavný kontrolór, útvary ktoré vykonávajú kontrolu, ako svoju hlavnú činnosť, alebo zamestnanci poverení výkonom takejto činnosti v pôsobnosti mestskej časti (ďalej len „orgány kontroly“) postupujú pri vykonávaní kontroly podľa základných pravidiel kontrolnej činnosti ustanovených zákonom č. 369/1990 Zb., o obecnom zriadení, v znení neskorších predpisov, a o zmene a doplnení niektorých zákonov a  osobitným predpisom (zákon NR SR  č. 502/2001 Z.z. o finančnej kontrole a vnútornom audite). 

Čl. 4
Hlavný kontrolór
(1)  Funkciu hlavného kontrolóra v podmienkach samosprávy mestskej časti vykonáva miestny kontrolór.
(2)  Miestny kontrolór vykonáva kontrolu zákonnosti, účelnosti, hospodárnosti a efektívnosti pri hospodárení a nakladaní s majetkom a majetkovými právami mestskej časti, ako aj s majetkom, ktorý mestská časť užíva (zákon NR SR č. 278/1993 Z.z. o správe majetku štátu, v znení neskorších predpisov), kontrolu príjmov a výdavkov mestskej časti, kontrolu vybavovania sťažností (zákona NR SR č. 152/1998 Z.z., o sťažnostiach), a petícií (zákona NR SR č. 85/1990 Zb. o petičnom práve, v znení zákona č. 242/1998 Z.z.), ako aj kontrolu dodržiavania všeobecne záväzných právnych predpisov vrátane nariadení mestskej časti, kontrolu plnenia uznesení miestneho zastupiteľstva, kontrolu dodržiavania interných predpisov mestskej časti a kontrolu plnenia ďalších úloh ustanovených osobitnými predpismi, (napr. § 32a zákona NR SR č. 303/1995 Z.z., o rozpočtových pravidlách, v znení neskorších predpisov, § 11, ods.2, písm. h, zákona NR SR č. 302/2001 Z.z., o samospráve vyšších územných celkov, v znení neskorších predpisov, § 11, ods. 4, písm. l, zákona NR SR č. 369/1990 Zb., o obecnom zriadení, v znení neskorších predpisov).
(3)  Kontrole miestneho kontrolóra mestskej časti podliehajú :
a.)	Miestny úrad mestskej časti.
b.)	Rozpočtové a príspevkové organizácie zriadené mestskou časťou.
c.)	Právnické osoby, v ktorých má mestská časť majetkovú účasť a iné osoby, ktoré nakladajú s majetkom mestskej časti, alebo ktorým bol majetok mestskej časti prenechaný na užívanie a to v rozsahu dotýkajúcom sa tohoto majetku.
d.)	Osoby, ktorým boli poskytnuté z rozpočtu mestskej časti účelové dotácie, alebo návratné finančné výpomoci podľa osobitného predpisu (zákona NR SR č. 303/1995 Z.z., o rozpočtových pravidlách, v znení neskorších predpisov), v rozsahu nakladania s týmito prostriedkami.

(4)  Miestny kontrolór pri výkone kontrolnej činnosti postupuje podľa pravidiel, ktoré ustanovuje v § 8 až § 25 zákona č. 502/2001 Z.z., o finančnej kontrole a vnútornom audite a podľa podrobností o pravidlách kontrolnej činnosti, ktoré ustanovila mestská časť uznesením.

(5)  Kontrolná činnosť podľa ods. 1, sa nevzťahuje na konanie, v ktorom o právach, právom chránených záujmoch alebo povinnostiach právnických osôb alebo fyzických osôb rozhoduje starosta v správnom konaní.

(6)  Miestny kontrolór sa zúčastňuje na zasadnutiach miestneho zastupiteľstva a miestnej rady s hlasom poradným; môže sa zúčastňovať aj na zasadnutiach komisií zriadených miestnym zastupiteľstvom.

(7) Miestny kontrolór je oprávnený nahliadať do dokladov, ako aj do iných dokumentov v rozsahu kontrolnej činnosti podľa § 18d, zákona SNR č. 369/1990 Zb., o obecnom zriadení, v znení neskorších predpisov.

(8) Miestny kontrolór je povinný na požiadanie bezodkladne sprístupniť výsledky kontrol poslancom miestneho zastupiteľstva alebo starostovi.

(9)	Miestny kontrolór mestskej časti :
 
a.)	Vykonáva kontrolu v rozsahu ustanovení § 18d zákona č. 369/1990 Zb., o obecnom zriadení, v znení neskorších predpisov.
b.)	Predkladá miestnemu zastupiteľstvu raz za šesť mesiacov návrh plánu kontrolnej činnosti, ktorý musí byť najneskôr 15 dní pred rokovaním zastupiteľstva zverejnený spôsobom v mestskej časti obvyklým.
c.)	Vypracováva odborné stanoviska k návrhu rozpočtu mestskej časti a k návrhu záverečného účtu mestskej časti pred jeho schválením v miestnom zastupiteľstve.
d.)	Predkladá správu o výsledkoch kontroly priamo miestnemu zastupiteľstvu na jeho najbližšom zasadaní.
e.)	Predkladá miestnemu zastupiteľstvu najmenej raz ročne správu o kontrolnej činnosti, a to do šesťdesiat dní po uplynutí kalendárneho roku.
f.)	Spolupracuje so štátnymi orgánmi vo veciach kontroly hospodárenia s prostriedkami pridelenými mestskej časti zo štátneho rozpočtu alebo zo štrukturálnych fondov Európskej únie.
g.)	Vybavuje sťažnosti ak tak ustanovuje § 11, ods.3, zákona NR SR č. 152/1998 Z.z., o sťažnostiach.
h.)	Je povinný vykonať kontrolu, ak ho o to požiada miestne zastupiteľstvo.

Čl. 5
Útvar miestneho kontrolóra

(1)  Miestny kontrolór v rámci mestskej časti riadi a zodpovedá za činnosť útvaru miestneho kontrolóra mestskej častí, ktorý zabezpečuje odborné, administratívne a organizačné práce súvisiace s plnením úloh miestneho kontrolóra.  
(2) Útvar miestneho kontrolóra tvoria odborní zamestnanci, ktorí plnia úlohy uložené im miestnym kontrolórom. Zamestnanci útvaru miestneho kontrolóra zodpovedajú za svoju činnosť miestnemu kontrolórovi.
(3)  Útvar miestneho kontrolóra sa vo svojej kontrolnej činnosti zameriava ďalej na:

a.)	Kontroly dodržiavania všeobecne záväzných právnych predpisov a interných normatívnych aktov vydaných v pôsobnosti mestskej časti a uznesení miestneho zastupiteľstva. 
b.)	Kontroly záväzkových vzťahov uzatvorených mestskom časťou s  fyzickými osobami a právnickými osobami. 
c.)	Kontroly nakladania s majetkom mestskej časti pri vykonávaní správcovských funkcií fyzických osôb a právnických osôb (tieto kontroly sú zamerané najmä na dodržiavanie účelu a ekonomických podmienok a efektívnosť spravovania majetku). 

(4) Útvar miestneho kontrolóra je povinný na požiadanie bezodkladne sprístupniť výsledky kontrol poslancom miestneho zastupiteľstva alebo starostovi mestskej časti.

Čl. 6
Oprávnenia a povinnosti orgánov kontroly

(1)  Orgány kontroly sú  pri  výkone  kontroly  oprávnení v nevyhnutnom rozsahu :

a.)	Vstupovať do objektov, zariadení a  prevádzok, na pozemky a do iných  priestorov kontrolovaných  subjektov, ak  bezprostredne súvisia s  predmetom kontroly; nedotknuteľnosť obydlia nesmie byť dotknutá výkonom tohto oprávnenia, (čl. 21, ods. 1 Ústavy Slovenskej republiky).
b.)	Vyžadovať od kontrolovaného subjektu  a jeho zamestnancov, aby  im v  určenej lehote poskytovali  doklady, (napr. zákon č. 431/2002 Z.z., o účtovníctve, v znení neskorších predpisov), iné písomnosti,   vyjadrenia a  informácie (vrátane technických  nosičov údajov)  potrebné na  výkon kontroly, prvopisy  dokladov; pri vyžiadaní dokladov  a informácií obsahujúcich utajované skutočnosti  je potrebné dodržať  postup ustanovený  osobitnými predpismi (zákon č. 215/2004 Z.z., o ochrane utajovaných skutočnosti a o zmene a doplnení niektorých zákonov).
c.)	V odôvodnených  prípadoch  odoberať a aj mimo priestorov kontrolovaného subjektu na  zabezpečenie dôkazov premiestňovať  prvopisy dokladov, písomné  dokumenty a iné materiály, ktorých vydanie nie  je všeobecne záväzným  právnym predpisom zakázané a vykonať ďalšie nevyhnutné úkony súvisiace s kontrolou.
d.)	Vyžadovať  súčinnosť  kontrolovaného   subjektu,  jeho  zamestnancov, ako aj  ďalších  štátnych  orgánov potrebnú na  vykonanie kontroly. Od právnických osôb a fyzických osôb možno súčinnosť  vyžadovať  v  nevyhnutnom  rozsahu  len  vtedy,  ak  nemožno účel  kontroly dosiahnuť inak, a len s  ich súhlasom. Súčinnosť  nemožno vyžadovať,  ak  by  tým bol  ohrozený život  alebo zdravie  osôb  alebo  ak  by  bola  porušená  zákonom ustanovená povinnosť mlčanlivosti, pričom kontrolovaný subjekt nebol zbavený oprávneným orgánom povinnosti mlčanlivosti.

(2)  Orgány kontroly sú pri výkone kontroly povinní :

a.)	Vopred oznámiť kontrolovanému subjektu predmet a účel kontroly a preukázať sa svojím oprávnením na  vykonanie kontroly spolu s preukazom  totožnosti, ak by  oznámenie pred začatím kontroly  mohlo viesť  k zmareniu  účelu kontroly,  treba  tak  urobiť najneskôr pri  začatí kontroly.
b.)	Vydať  kontrolovanému subjektu  potvrdenie o  odňatí prvopisov  dokladov, písomných dokumentov a iných materiálov a zabezpečiť ich riadnu ochranu  pred  stratou,  zničením,  poškodením a zneužitím;  ak tieto  veci nie sú potrebné  na ďalší  výkon kontroly alebo na iné  konanie podľa osobitných predpisov, (napr. zákon SNR č. 511/1992 Zb., o správe daní a poplatkov  a o zmenách v sústave územných finančných orgánov, v znení neskorších predpisov)  sú povinní vrátiť ich tomu, komu boli odňaté.
c.)	Oznámiť  podozrenie  z   trestnej  činnosti   orgánom  činným  v trestnom konaní (napr. § 8 ods.1 zákona č.141/1961 Zb., o trestnom konaní súdnom, v znení neskorších predpisov) a iné skutočnosti orgánom príslušným podľa  osobitných predpisov, (zákon č. 372/1990 Zb., o priestupkoch).
d.)	V potrebnom rozsahu oboznámiť vedúceho kontrolovaného subjektu a zodpovedných zamestnancov  so správou alebo protokolom o výsledku následnej finančnej kontroly, pred ich  prerokovaním a  vyžiadať od nich v určenej lehote  písomné vyjadrenia ku  všetkým  skutočnostiam, ktoré odôvodňujú uplatnenie právnej zodpovednosti.
e.)	Preveriť  opodstatnenosť  námietok  ku  kontrolným  zisteniam a zohľadniť opodstatnené  a preukázané  námietky  v dodatku správy, alebo v dodatku protokolu, alebo  v  zázname  o  kontrole,  oboznámiť  s ním  vedúceho kontrolovaného subjektu a zodpovedných zamestnancov.
f.)	Neopodstatnenosť   námietok    písomne   oznámiť   zodpovedným    zamestnancom  kontrolovaného subjektu  najneskôr  do  termínu  prerokovania správy o výsledku následnej finančnej kontroly, alebo protokolu o výsledku kontroly.
g.)	Prerokovať správu o výsledku následnej finančnej kontroly, alebo protokol o výsledku kontroly s vedúcim   kontrolovaného  subjektu a zodpovednými  zamestnancami, ktorých  sa kontrolné  zistenia  týkajú.
h.)	V zápisnici  o  prerokovaní správy o výsledku následnej finančnej kontroly, alebo protokolu o výsledku kontroly uložiť vedúcemu kontrolovaného subjektu, aby v určenej  lehote po skončení  kontroly  predložil orgánu kontroly  opatrenia  prijaté  na  odstránenie zistených   nedostatkov,   príčin   ich   vzniku  a v určenej lehote predložil aj písomnú správu o ich splnení.
i.)	V  odôvodnených  prípadoch  informovať  o  výsledkoch kontroly  príslušný nadriadený orgán.
j.)	Odovzdať správu o výsledku následnej finančnej kontroly (priebežnú správu, dodatok k správe) alebo protokol o výsledku kontroly (priebežný protokol, dodatok k protokolu), prípadne záznam  o  kontrole, ako  aj zápisnicu  o prerokovaní správy, alebo protokolu vedúcemu kontrolovaného subjektu.
k.)	Zachovávať   mlčanlivosť  o   skutočnostiach,  o   ktorých  sa   dozvedeli  pri výkone  kontroly.

Čl. 7
Oprávnenia a povinnosti kontrolovaných subjektov
(1) Na kontrolované subjekty v pôsobnosti mestskej časti sa vzťahujú práva a povinnosti ustanovené v zákone NR SR  č. 502/2001 Z.z., o finančnej kontrole a vnútornom audite. 

(2)  Oprávnenie kontrolovaného subjektu :

a.)	Vyžadovať od orgánov  kontroly preukázanie skutočnosti podľa čl. 10., ods. 2, písm. a.) zákona č. 502/2001 Z.z..
b.)	Vyžadovať od orgánov kontroly potvrdenie  o  odobratí originálov dokladov, písomných dokumentov a iných materiálov, (záznamov dát na pamäťových médiách prostriedkov výpočtovej techniky ich výpisov a ostatných informácií), potrebných na výkon kontroly.
c.)	Kontrolovaný subjekt a zodpovední zamestnanci sú oprávnení počas výkonu kontroly, najneskôr v čase oboznámenia sa so správou o výsledku následnej finančnej kontroly, alebo s protokolom o výsledku kontroly,  písomne  sa  vyjadriť ku kontrolným zisteniam orgánu, ktorý kontrolu vykonal.
d.)	Vyžadovať od orgánov  kontroly odovzdanie správy o výsledku následnej finančnej kontroly alebo protokolu o výsledku kontroly, prípadne záznam  o kontrole.

(3)  Povinnosti kontrolovaného subjektu :

a.)	Kontrolovaný subjekt je povinný vytvárať vhodné materiálne a technické podmienky na vykonanie kontroly a poskytnúť súčinnosť zodpovedajúcu oprávneniam pracovníkov kontroly podľa  čl. 10 ods. 1, písm. a.) až c.).
b.)	Oboznámiť pri začatí kontroly orgán kontroly s bezpečnostnými predpismi, ktoré sa vzťahujú na priestory kontrolovaného subjektu.
c.)	Predložiť orgánu kontroly na vyžiadanie výsledky kontrol vykonaných inými orgánmi, ktoré majú vzťah k predmetu kontroly.
d.)	Umožniť orgánu kontroly vstup do objektu, zariadenia, prevádzky, dopravného prostriedku alebo na pozemok, ktoré kontrolovaný subjekt používa na zabezpečenie úloh vo verejnom záujme.
e.)	Vedúci  kontrolovaného subjektu  a zodpovední zamestnanci, ktorých  sa kontrolné  zistenia týkajú,  sú povinní  na požiadanie pracovníkov kontroly dostaviť sa na prerokovanie správy o výsledku následnej finančnej kontroly alebo protokolu o výsledku kontroly.

(4)  Kontrolovaný  subjekt  je  v  určenej  lehote  povinný  na základe výsledku kontroly :

a.)	Prijať opatrenia na odstránenie zistených nedostatkov a príčin ich vzniku a predložiť ich orgánu kontroly.
b.)	Predložiť  orgánu kontroly  písomnú správu  o splnení opatrení prijatých  na odstránenie  zistených nedostatkov  a o vyvodení dôsledkov voči zamestnancom zodpovedným za tieto nedostatky.

Čl. 8
Správa o výsledku následnej finančnej kontroly

(1) O výsledku vykonanej následnej finančnej kontroly vypracujú pracovníci kontroly správu, ktorá musí obsahovať :

a.)	Označenie orgánu kontroly.
b.)	Mená a priezviska pracovníkov orgánu kontroly, ktorí kontrolu vykonali.
c.)	Označenie kontrolovaného subjektu.
d.)	Predmet kontroly.
e.)	Kontrolované obdobie.
f.)	Miesto  a  čas  vykonania  kontroly.
g.)	Úplný popis preukázaných  kontrolných  zistení, označenie všeobecne záväzných právnych predpisov, ktoré sa porušili, dokladov a písomnosti preukazujúcich správnosť kontrolných zistení. 
h.)	Dátum  vypracovania správy.
i.)	Vlastnoručné  podpisy pracovníkov orgánu kontroly.
j.)	Podpisy zodpovedných zamestnancov kontrolovaného subjektu, ktorí boli so správou oboznámení a dátum oboznámenia sa so správou.

(2) Súčasťou správy je vyjadrenie vedúceho kontrolovaného subjektu, vyjadrenia  zodpovedných  zamestnancov   ku  kontrolným  zisteniam, ako aj priebežná správa, čiastková správa a ďalšie  písomnosti a  materiály potvrdzujúce  kontrolné zistenia.

(3)  Podobne ako v odseku 1 sa  postupuje aj vtedy, ak je počas kontroly potrebné  ku konkrétnemu kontrolnému  zisteniu vypracovať priebežnú alebo čiastkovú správu.

a.)	Priebežná správa obsahuje výsledok kontroly stavu priamo na  mieste v  určenom čase   za účasti  zamestnancov, ktorí  sú za príslušný  úsek  zodpovední,  alebo  ďalších  zamestnancov,  ak to vyžaduje osobitnosť alebo náročnosť preverovaného stavu. 
b.)	Čiastková správa  obsahuje  výsledok  kontroly   stavu  len  jednej  časti predmetu kontroly na účely osobitného postupu a riešenia zistených nedostatkov, vypracúva sa vtedy, ak je potrebné určitú vec kontrolne uzavrieť ešte pred vypracovaním správy.

(4) Ak  sú proti  kontrolným zisteniam  podané podstatné námietky, pracovníci orgánu kontroly   vypracujú   dodatok k správe o  kontrole, ktorý je  jeho súčasťou. Pri jeho vypracovaní sa primerane postupuje podľa ods. 1.

Čl. 8a 
Protokol o výsledku kontroly

(1) O výsledku vykonanej kontroly vypracujú pracovníci kontroly protokol, ktorý musí obsahovať :

a.)	Označenie orgánu kontroly.
b.)	Mená a priezviská pracovníkov orgánu kontroly, ktorí kontrolu vykonali.
c.)	Označenie kontrolovaného subjektu.
d.)	Predmet kontroly.
e.)	Kontrolované obdobie.
f.)	Miesto  a  čas  vykonania  kontroly.
g.)	Úplný popis preukázaných  kontrolných  zistení, označenie všeobecne záväzných právnych predpisov, ktoré sa porušili, dokladov a písomností preukazujúcich správnosť kontrolných zistení. 
h.)	Dátum  vypracovania   protokolu.
i.)	Vlastnoručné  podpisy pracovníkov orgánu kontroly.
j.)	Podpisy  zodpovedných  zamestnancov kontrolovaného subjektu, ktorí boli s protokolom oboznámení a dátum oboznámenia sa s protokolom.

(2)  Súčasťou protokolu je vyjadrenie vedúceho kontrolovaného subjektu, vyjadrenia  zodpovedných  zamestnancov   ku  kontrolným  zisteniam, ako aj priebežný protokol, čiastkový protokol a ďalšie  písomnosti a  materiály potvrdzujúce  kontrolné zistenia.

(3)  Podobne ako v odseku 1 sa  postupuje aj vtedy, ak je počas kontroly potrebné  ku konkrétnemu kontrolnému  zisteniu vypracovať priebežný alebo čiastkový protokol.

a.) Priebežný protokol obsahuje výsledok kontroly stavu priamo na  mieste v  určenom čase   za účasti   
     zamestnancov, ktorí  sú za príslušný  úsek  zodpovední,  alebo  ďalších  zamestnancov,  ak to  
     vyžaduje osobitnosť alebo náročnosť preverovaného stavu. 
b.)  Čiastkový protokol  obsahuje  výsledok  kontroly   stavu  len  jednej  časti predmetu kontroly na  
       účely  osobitného  postupu  a riešenia  zistených  nedostatkov, vypracúva  sa  vtedy, ak je potrebné 
       určitú vec kontrolne uzavrieť ešte pred vypracovaním protokolu.

(4)  Ak  sú proti  kontrolným zisteniam  podané podstatné námietky, pracovníci orgánu kontroly   vypracujú   dodatok k protokolu o  kontrole, ktorý je  jeho súčasťou. Pri jeho vypracovaní sa primerane postupuje podľa ods. 1.

Čl. 9
Prerokovanie správy z následnej finančnej kontroly

(1)	O prerokovaní  správy z následnej finančnej kontroly vypracujú  pracovníci orgánu kontroly zápisnicu, ktorá  musí obsahovať : 

a.)	Mená, priezviská a vlastnoručné podpisy prítomných osôb na prerokovaní správy.
b.)	Dátum  oboznámenia kontrolovaného subjektu   a   zodpovedných   zamestnancov   so správou. 
c.)	Dátum prerokovania  správy. 
d.)	Potvrdenie kontrolovaného subjektu o vrátení odobratých dokladov, písomností a záznamov.

(2)	V  zápisnici o prerokovaní správy sa  uloží povinnosť vedúcemu kontrolovaného subjektu v určenej  
       lehote :

a.)	Prijať  opatrenia na  odstránenie zistených  nedostatkov a ich  príčin a predložiť ich orgánu kontroly.
b.)	Predložiť  orgánu  kontroly správu  o splnení  opatrení  na odstránenie nedostatkov a ich príčin.
c.)	Uplatniť  právnu  zodpovednosť za zistené nedostatky  voči  zamestnancom zodpovedným za tieto nedostatky.

čl. 9a 
Prerokovanie protokolu z kontroly

(1) O  prerokovaní  protokolu  vypracujú  pracovníci orgánu kontroly zápisnicu, ktorá  musí obsahovať :
 
a.)  Mená, priezviska a vlastnoručné podpisy prítomných osôb na prerokovaní protokolu.
b.) Dátum  oboznámenia kontrolovaného subjektu   a   zodpovedných   zamestnancov   s protokolom. 
c.)	Dátum prerokovania  protokolu. 
d.)	Potvrdenie kontrolovaného subjektu o vrátení odobratých dokladov, písomnosti a záznamov.

(2)  V  zápisnici o prerokovaní protokolu sa  uloží povinnosť vedúcemu kontrolovaného subjektu v určenej lehote :

a.)	Prijať  opatrenia na  odstránenie zistených  nedostatkov a ich  príčin a predložiť ich orgánu kontroly.
b.)	Predložiť  orgánu  kontroly  správu   o  splnení  opatrení  na    odstránenie nedostatkov a ich príčin.
c.)	Uplatniť  právnu  zodpovednosť   za  zistené  nedostatky  voči  zamestnancom zodpovedným za tieto nedostatky.

Čl. 10 
Záznam o výsledku kontroly

(1)	Ak  sa  kontrolou  nezistí  porušenie zákona,  všeobecne záväzných právnych  predpisov alebo uznesenia zastupiteľstva,  vypracuje orgán kontroly  záznam  o kontrole.

(2)	Na náležitosti záznamu a pri jeho  vypracovaní sa  postupuje primerane podľa čl. 8, ods. 1,.

Čl. 11
Ukončenie kontroly

(1) Kontrola  je skončená  v deň  prerokovania správy o výsledku následnej finančnej kontroly,  alebo protokolu o výsledku kontroly, prípadne podpísania záznamu o výsledkoch kontroly. 

(2) Správa o výsledku následnej finančnej kontroly alebo protokol o výsledku kontroly sa  považujú za prerokované aj vtedy, ak sa vedúci  kontrolovaného  subjektu,  prípadne  niektorí  z jeho zodpovedných  zamestnancov  odmietne   oboznámiť  so správou alebo  protokolom, písomne sa k nim vyjadriť  alebo podpísať zápisnicu o prerokovaní správy alebo protokolu. Tieto skutočnosti sa uvedú v zápisnici o prerokovaní správy alebo protokolu.

(3) Správa o výsledku následnej finančnej kontroly,  protokol alebo  záznam o výsledku kontroly sa uschovávajú po skončení kontroly v súlade s osobitnými právnymi predpismi (zákon č. 332/1992 Zb., o archívnictve, v znení neskorších predpisov, Kancelársky poriadok Miestneho úradu mestskej časti Bratislava–Petržalka). 

Čl. 12
Súčinnosť orgánov kontroly
(1)  Orgány kontroly, v rozsahu svojej pôsobnosti, pri výkone kontrolnej činnosti vzájomne spolupracujú vrátane  vykonávania spoločných  kontrolných úloh a poskytujú si informácie súvisiace s kontrolnou činnosťou.

(2)  Orgány kontroly sú povinné upozorňovať príslušné orgány na nedostatky zistené kontrolou, ktorých riešenie patrí do pôsobnosti týchto  orgánov, najmä  na porušenie  všeobecne záväzných právnych predpisov a  opatrení vydaných na ich  základe. O plnení prijatých opatrení na  odstránenie zistených nedostatkov , vrátane uplatnenia právnej  zodpovednosti sú  orgány kontroly  oprávnené vyžadovať od nich informácie v určenej lehote.

Čl. 13
Prizvané osoby

(1)  Na   vykonanie  kontroly  môže  orgán  kontroly  prizvať zamestnancov iných  orgánov, právnických osôb  alebo fyzické osoby (ďalej len „prizvané osoby“) s ich súhlasom,  ak je to odôvodnené významom kontrolnej úlohy alebo jej osobitnou povahou.
 
(2)  Účasť  prizvaných osôb na  kontrole sa považuje  za iný  úkon vo   všeobecnom záujme,  za ktorý im patrí odmena. 

(3)  Podmienky účasti na výkone  kontroly dohodne vedúci orgánu kontroly podľa osobitných predpisov. (napr. zákon č. 311/2001 Z.z., Zákonník práce, v znení neskorších predpisov, zákon č. 513/1991 Zb., Obchodný zákonník, v znení neskorších predpisov).

(4)  Náklady, ktoré vzniknú v súvislosti s kontrolnou činnosťou znáša rozpočet mestskej časti.

Čl. 14
Kontrola uznesení

(1)  Výber uznesení určených na kontrolu ich plnenia vykonáva miestne zastupiteľstvo. Ak takýto výber miestne zastupiteľstvo nevykoná, vykoná ho miestny kontrolór s prihliadnutím na ich spoločenský význam a ekonomický dopad. 
 
(2)  Kontrola plnenia uznesení miestneho zastupiteľstva sa vykonáva na základe písomnej správy, ktorú predloží nositeľ úlohy o jej splnení miestnemu kontrolórovi. 

(3)  O výsledku kontroly spracuje miestny kontrolór správu, ktorú predloží miestnemu  zastupiteľstvu.

(4)  Ak z predloženej správy miestneho kontrolóra vyplynie nesplnenie, prípadne len čiastočné splnenie prijatého uznesenia, o ďalšom postupe rozhodne miestne zastupiteľstvo.

Čl. 15 
Prechodné a záverečné ustanovenia

(1)  Kontroly začaté pred nadobudnutím účinnosti týchto zásad sa vykonávajú podľa predpisov platných v čase ich začatia. 

(2)  Týmito zásadami nie je dotknutá kontrola plnenia úloh vymedzených zákonom SNR č. 369/1990 Zb., o obecnom zriadení, v znení neskorších predpisov v  podmienkach pôsobnosti samosprávy mestskej časti, ktorú vykonávajú:

a.)  Miestne zastupiteľstvo mestskej časti.
b.)  Poslanci miestneho zastupiteľstva.
c.)  Starosta mestskej časti. 
d.)  Miestna rada mestskej časti.
e.)  Komisie miestneho zastupiteľstva mestskej časti. 

(3) Zrušujú sa Zásady kontrolnej činnosti v podmienkach samosprávy mestskej časti Bratislava-Petržalka schválené uznesením miestneho zastupiteľstva č. 27 zo dňa 13. februára 1995.

(4)	Zásady   kontrolnej   činnosti  v   podmienkach   samosprávy  Mestskej   časti   Bratislava–Petržalka 
nadobúdajú účinnosť dňom ich schválenia v Miestnom zastupiteľstve mestskej časti Bratislava-Petržalka.